Аорист је прост и личан глаголски облик који означава радњу која се десила у прошлости и то радњу која се десила након неке друге радње у прошлости и радњу која се десила "скоро", односно непосредно пре тренутка говорења.

Примери:

Он је устао са клупе, а они одмах устадоше за њим. (Радња која се десила након друге радње)

Гле, престаде киша, али дуну ветар. (Радња која се десила непосредно пре тренутка говорења)

Грађење аориста

Аорист се гради углавном од глагола свршеног вида и то тако што се на инфинитивну основу додају одговарајући наставци за лица у једнини и множини.

Инфинитивна (аористна) основа се добије када се глагол стави у инфинитив и одбије се наставак -ТИ. Ово важи само за глаголе код којих се инфинитив завршава на - ТИ.

Код глагола код којих се инфинитив завршава на -ЋИ (отићи, изрећи, испећи, истећи...) и на -СТИ (пасти, сести, плести), као и код неких глагола код којих се инфинитив завршава на -ТИ (хтети, смети) инфинитивна основа се добија управо преко аориста, тако што се глагол стави у 1. лице једнине аориста и одбије се наставак -ОХ.

Наставци за лица који се користе за грађење аориста су:

ако се инфинитивна основа завршава на самогласник

1. лице једнине - х 1. лице множине - смо

2. лице једнине - нема наставка 2. лице множине - сте

3. лице једнине - нема наставка 3. лице множине - ше

Пример: Аорист глагола НАПИСАТИ

Инфинитивна основа НАПИСА-

Аорист глагола се гради додавањем наставака за грађење сориста на онфинитивну основу НАПИСА-

1. Ја написах 1. Ми написасмо

2. Ти написа 2. Ви написасте

3. Он/Она/Оно написа 3. Они написаше

ако се инфинитивна основа завршава на самогласник

1. лице једнине - ох 1. лице множине - осмо

2. лице једнине - е 2. лице множине - осте

3. лице једнине - е 3. лице множине - оше

Пример: Аорист глагола ПАСТИ

Инфинитивна основа ПАД-

Аорист глагола се гради додавањем наставака за грађење сориста на онфинитивну основу ПАД-

1. Ја падох 1. Ми падосмо

2. Ти паде 2. Ви падосте

3. Он/Она/Оно паде 3. Они падоше

Гласовне промене код грађења аориста

Код глагола код којих се инфинитивна основа завршава на -К, -Г или -Х (испећи, исећи, обући, побећи...). у 2. и 3. лицу једнине долази до палатализације у којој сугласници К, Г, Х прелазе у Ч, Ж, Ш.

Пример: Аорист глагола ПОБЕЋИ

Инфинитивна основа ПОБЕГ-

Аорист глагола се гради додавањем наставака за грађење сориста на онфинитивну основу ПОБЕГ- и при томе долази до палатализације.

1. Ја победох 1. Ми побегосмо

2. Ти побеже 2. Ви побегосте

3. Он/она/оно побеже 3. Они побегоше

Код неких глагола 3.лице једнине аориста и 3.листе једнине презента се исто пишу (учинити, упитати, ући, прочитати, охладити, доћи..). Једино кад изговоримо ове облике знамо да ли је у питању аорист или презент, јер имају различит акценат.

Пример: Глагол ОХЛАДИТИ

Пита није лепа када се охлади. (Презент)

Дођите децо! Охлади се пита. (Аорист)

НАЦРТАТИ (нацрта- )

1. нацртах 1. нацртасмо

2. нацрта 2. нацртасте

3. нацрта 3. нацрташе

ИЗДРЖАТИ (издржа- )

1. издржах 1. издржасмо

2. издржа 2. издржасте

3. издржа 3. издржаше

ОТПЛЕСАТИ (отплеса- )

1. отплесах 1. отплесасмо

2. отплеса 2. отплесасте

3. отплеса 3. отплесаше

ОДИГРАТИ (одигра- )

1. одиграх 1. одиграсмо

2. одигра 2. одиграсте

3. одигра 3. одиграше

ИСТЕЋИ (истек- )

1. исекох 1. истекосмо

2. истече 2. истекосте

3. истече 3. истекоше

ПЕЋИ (пече- )

1. испекох 1. испекосмо

2. испече 2. испекосте

3. испече 3. испекоше

СЕСТИ (сед- )

1. седох 1. седосмо

2. седе 2. седосте

3. седе 3. седоше

ИСЕЋИ (сече- )

1. исекох 1. исекосмо

2. исече 2. исекосте

3. исече 3. исекоше

ОБУЋИ (обук- )

1. обукох 1. обукосмо

2. обуче 2.обукосте

3. обуче 3. обукоше

Реченице са глаголима у аористу

Учини ми се да паде снег.

Јуче ме он упита колико је сати.

Милош уђе у кућу.

Мирко малопре оде на посао.

На руку ми слете птице.

Испаде ми олавка из руке.

Рекох ти да завршиш то.

Синоћ Ана поједе све слаткише.

Не видесмо јуче Ану.

Он је хтео, али ми не хтедосмо.

Марко малопре прође туда.

Опет ми падоше капци од умора.

Пази, исцепа ми мајицу!